Üvegfal	Gabor	2017-06-09T11:59:38+00:00
Hogyan lesz része az üvegfal a jobb PR-nak?
Az irodakultúra rohamtempóval fejlődik Magyarországon, ami nem meglepő, hiszen minden vállalkozás tisztában van az első benyomás fontosságával. Az iroda, tárgyaló vagy a bemutatóterem berendezése ugyanis rendkívül erős benyomást tesz minden látogatójára, akiben már jóval az első mondatváltás előtt kialakul a kép a szóbanforgó cégről. Hatással lesz az üzleti tárgyalás kimenetelére, mi több, a jövőbeli kapcsolatra is. Nem mindegy tehát, hogy elegáns, világos teret biztosító üvegfal vagy zsúfolt, levegőtlen félhomály fogadja-e az ügyfeleinket.
Miért alapeleme az ideális irodának az üvegfal?
Létezik ideális irodaberendezés? Egy megfelelően berendezett iroda vagy bemutatóterem nemcsak a termelékenységet képes növelni, hanem a vállalkozás forgalmát is.
Mit kell kerülni? Elsősorban a zsúfoltságot, a homályosságot, a gyanús tisztaságú felületeket. Az 1 méternél keskenyebb közlekedő folyósók, a túl nagy bútorok, a nehezen tisztítható padlóburkolat előbb vagy utóbb éreztetni fogják negatív hatásukat.
Ugyanúgy, mint a vállalkozás egyéb területein, az iroda megfelelő berendezése is gyakorlatilag egy optimalizálási folyamat. Meg kell találni a rendelkezésre álló térhez legmegfelelőbb bútorokat, illetve térrendezési elveket.
Az iroda berendezését úgy is fel lehet fogni, mint az ügyfeleinkkel való kommunikáció egyik formáját. A vállalkozás összes kommunikációs aktusát a PR, avagy Public Relation foglalja össze, akárcsak egy megbeszélést vagy egy hirdetést. A PR feladata nem más, mint a cég és környezete közötti sikeres együttműködést és kölcsönös bizalmat megalapozza.
A jó PR, kedvező megítélés miatt válassza az üvegfalat
Az üvegfal, az üvegkorlát, az üvegajtó és egyéb üvegtermékek több szempontból is ideálisak az irodába, bemutatóterembe:
Átlátható tereket biztosítanak. Nem zárják el a fény útját, ezzel növelik a térérzetet. Fényes, világos terek hozhatók létre. Az oly gyakran használt nagyteres koncepciót komfortosan és igényesen valósítják meg.
Hangszigetelés: bár a fény útját nem akadályozzák, a hangét kiválóan. A tárgyalók és közösségi zónák, a munkaállomások hang szempontjából elkülönülnek, így szépen elkülönül a megbeszélést igénylő, illetve az elvonulós fókuszmunka.
A munkatársak látják, de nem zavarják egymást, nem alakul ki a lyukszerű iroda nyomasztó érzése.
Félig nyitott multifunkcionális helyiségek létrehozására is kiválóan alkalmasak az olyan térelválasztók, mint az üvegkorlát.
A ClearShield bevonatnak köszönhetően az üvegfelületek könnyen tisztíthatóak.
Az üveg tartós, kopásálló, nem kell számolni a más térelválasztóknál már egy éven belül megjelenő kopással, eltávolíthatatlan koszolódással.
A praktikumon túl
Az üvegfelületek tehát praktikusak. A praktikumon felül azonban rendkívül elegáns megoldásokat lehet létrehozni, amelyek bármely teret luxus kategóriájúvá alakítanak. Mit mondanak az iroda tulajdonosáról? Hogy stabil céget vezet, ezért figyelmet fordíthat arra, hogy a környezetéből a maximumot hozza ki. Mindenben a legújabb technológiát követi. Exkluzív munkahely, ami a termékek, szolgáltatások színvonalát is minősíti.